OpenLLM-France/wikimedia huggingface dataset:
# Dida (irratsaioa)

Di-da, "Gaztea" irratiko eguneko lehen saioa da. Umorez, aktualitatez eta berri interesgarriz osatua.
Di-da irratsaioa goizeko 7:00etan hasten da eta 10:00etan bukatu. 7:00tik 10:00ra umorea, aktualitatea eta musikaren nahasketa bat egoten da. Lehen denboraldia 2008ko Ekainaren 31an bukatu zen. Bigarren denboraldia 2008ko Irailaren 8an hasi eta Uztailaren 3an bukatu zen. Hirugarren denboraldia 2009ko Irailaren 7an hasi zen. Laugarren denboraldia 2010eko Irailaren 20an hasi zen

## Aukezleak

Di-da irratsaioak lau aurkezle nagusi ditu. Joseina Etxeberria, Edurne Garmendia, Jon Gotzon Aldaparena eta Ainhoa Vitoria. Horiez gain laguntzaile dezente dituzte. Baita munduan banatutako "korrespontsalak" ere (New York, Paris, AEBetako mendebaldeko kosta, etab.)

### Joseina Etxeberria

Bera da saioan gehien entzun daitekeen ahotsa. Bera ezaguna da Are Gazteago saioarengatik edota herriz herriko disko festengatik

### Edurne Garmendia

Berak gidatzen zuen orain dela 10 urtetik Di-daren antzeko saio bat Salgai! izenarekin

### Jon Gotzon Aldaparena

Bera jaiotzaz gaztelarra da, baina jada euskara ikasi eta gaztea irratian da. Berak bere era berezia du gauzak aipatzeko. Eta egiten den aipamen bakoitzari komentario bat aterako dio.

## Atalak
### Aktualitatea

Aktualitatearen barruan eguneko albisteak eta egun horretako egunkariek ekarritako titularrekin ostatua dago. Baita egiten dituzte konexioak trafikoa kudeatzeko zentroarekin Bilbora eta Euskalmetekin Gasteizera, batetik trafikoaren berri emateko eta bestetik eguraldiaren berri emateko. Ttittikak ere ematen du eguraldia Iparraldekoentzat Uztaritzetik egunero esaldi filosofiko batetik lagunduta

### Moda

Euskalmetera egiten duten konexio bakoitza bukatutakoan Arturo Guevara modan adituak egunean zer jantzi behar den esaten die entzuleei. 2008/2009 denboraldian ez zen atal hau mantendu.

### Munduko konexioak

Olatz Arrietarekin New Yorkera, Ander Arzakekin Parisera, Andoni Mutiloarekin AEBetako Mendebaldeko kostaldera eta abar egiten dituzte konexioak goizero betiere gazteek zer duten ahoz-aho aipatzeko.

### Ion Bastarrikaren konexioak

Aktualitateko gaietaz hitzegiten du (telebista, politika, prentsa arrosa...).

### Inkesta

Egunero aktualitateari lotutako galdera bat luzatzen dute entzuleek erantzun dezaten.

### Lehiaketak

Lehiaketa desberdinak dituzte. Ezagunetarikoa eta diru asko irabaz daitekeena ahots ezezagun bati aurpegia jartzearen da.

### Ion Gotzonen abestia

Astelehenero goizeko 8:30ak inguruan abesten du kantu bat. 2008ko Maiatzaren 26an Jon Urbieta Zumaitarrarekin batera kantatzen ditu abestiak

### Karmele Izagirreren albisteak

Karmele Izagirre prentsa arrosan adituak (orain Cuatro katean lan egiten du) astero Asteazken goizetan 8:45 inguruan konektatzen duten berarekin Madrilera eta aste horretan pasa diren albiste arrosak aipatzen dituzte.

## Kanpo estekak

* Eguneko onena bai Di-da saiokoak zein Kalefoniakoak
* Datuak: Q12256215
* Gaztea irratiaren Web Orria
* Saioaren Fitxa
* Jon Urbietaren Web Orria
# Didcot

Didcot, Ingalaterrako erdialdean dagoen udalerri bat da, Oxfordshire konderrian.
2021ean 32.183 biztanle zituen.
* Datuak: Q1009242
* Multimedia: Didcot / Q1009242
# Didelphidae

Didelphidae ugaztun martsupial familia bat da, Didelphimorphiaren barruan espezie bizidunak dituen bakarra gaur egun. Amerikan bizi dira guztiak eta lurrean zein zuhaitzetan bizi daitezke. Mutur luzea dute, buruhezur luzatua, hezurrezko gandor bat eta hagin ez espezializatuak.
Primateak ez diren ugaztun bakarrenetakoak dira behatz oposagarri bat dutenak azkazal batekin. Isatsa kiribildu daiteke eta horrekin adarretan zehar ibili.

## Kanpo estekak

* Datuak: Q21834
* Multimedia: Didelphidae / Q21834
* Espezieak: Didelphidae
* Hortzeri-formula
* 5.1.3.4
* 5.1.4.4
# Didelphinae

Didelphinae Didelphidaeren barruko subfamilia bat da. Amerika osoan zehar aurki daitezke, baina bereziki Hego Amerika eta Erdialdeko Amerikan dira ohikoak.

## Sailkapena

Chacodelphys Chironectes Cryptonanus Didelphis Gracilinanus Hyladelphys Lestodelphys Lutreolina Marmosa Marmosops Metachirus Micoureus Monodelphis Philander Thylamys Tlacuatzin

## Kanpo estekak

* Datuak: Q71971
* Multimedia: Didelphidae / Q71971
* Espezieak: Didelphinae
# Didako

Didako euskarazko gizonezko izena da.

## Historia

Iberiar penintsulako izena da. Erdi Aroan maiz erabili zen.
Didako izenak ez du zerikusirik Jakue edo Santiago izenarekin.
Didakoren Erdi Aroko patronimikoa Didakoitz zen.

## Beste hizkuntzetan

* Latinez: Didacus
* Gaztelaniaz: Diego
* Frantsesez: Didace
* Katalanez: Dídac

## Erreferentziak

* ↑ Euskaltzaindia: "Didako", Euskal Onomastikaren Datutegia.
* ↑ Patxi Salaberri. (2003). Euskal deiturategia: patronimia. Bilbo: UEU.

## Kanpo estekak

* Datuak: Q31188369
# Didaktika

Didaktika hezkuntzaren teknikak eta praktikak aztertu eta garatu egiten dituen pedagogiaren arlo aplikatua da, pedagogiak emandako teoria eta helburuei jarraiki. Didaktiko izenondoak ikaskuntzarako egokia den prozedura edo materialari egiten dio erreferentzia. Pedagogiak hezkuntza sistema osotu moduan aztertzen duen arlo teorikoa izanik, didaktikak zehaztu egiten ditu ikasketa- eta irakaskuntza-prozesurako egokienak diren metodoak eta baliabideak.
Didaktikak bi ikuspegietatik azter daiteke: ikuspegi estatiko eta deskribatzaile batetik, aztertu soilik egiten ditu ikasketa-irakaskuntza praktika zehatzak; ikuspegi dinamiko, aktibo eta eragile batetik, berriz, didaktikak garatu egiten ditu praktika horiek, ikasketa-prozesurako proposamenak eginez eta erabakiak hartuz, pedagogia-sistemak ezarritakoari jarraiki.
Bere baitan hainbat arlo biltzen ditu didaktikak, ikaslea nor den eta irakatsi beharrekoa zer den. Horrela, didaktika orokorrak ikasketa- irakaskuntza-prozesu orotan jarraitu beharreko metodoak biltzen ditu. Didaktika diferentzialak ikasleen ezaugarriei eta egoerei buruz aztertzen du hezkuntzaren praktika. Didaktika bereziak ikasi beharreko gaiari buruz ikertzen ditu praktika zehatzak (matematikaren didaktika, esaterako). Azkenik, didaktika teknologikoak ikasketan erabilitako baliabide teknologikoak aztertzen ditu.

## Didaktikaren historia

Sokrates filosofoak didaktika asmatu zuen lehena izan zela esan daiteke. Galdera eta erantzunen bitartez burutzen zuen metodo dialektikoaz ikasleak berak heldu beharreko ondorioetara heltzen zen. Sokratesentzat solasaldi hauen helburua guztiz didaktikoa bazen ere, historian zehar filosofian maiz erabilitako metodoa izan da. Platonek ere metodo bera erabili zuen Errepublika lanean. Erdi Aroan zehar, monasterioek, gremioek eta unibertsitateek euren metodo didaktikoak garatu zituzten. Comeniusi zor zaio, ordea, didaktikaren lehenengo lan sistematikoa 1657 urtean plazaratu zuen Opera didactica omnia ("Ikasketa-prozesu orori buruzko idazlana") lanarekin.

## Ikus, gainera

* Curriculum.
* Eskola.
* Etxeko lan (eskola).
* Gaitasun (hezkuntza).
* Hezkuntza.
* Hezkuntza sistema.
* Ikaskuntza dialogiko.
* Ikuspegi komunikatibo.
* Konstruktibismo.
* Pedagogoen zerrenda.
* Problemetan oinarritutako ikaskuntza.
* Proiektuetan oinarritutako ikaskuntza.

## Kanpo estekak

* Datuak: Q7921
* Multimedia: Didactic method / Q7921
# Didao barrutia

Didao barrutia (txinera tradizionalez: 滴道区) Txinako barruti bat da, Jixi barruan. Azken zentsuaren arabera 120.000 biztanle zituen 500.39 azaleran banatuta.

## Kanpo estekak

* Datuak: Q1210448
* Multimedia: Didao / Q1210448
# Didaktika diferentzial

Didaktika diferentziala ikasleen aniztasuna kontuan hartu eta ikasle bakoitzaren egoera eta ahalmenetara egokitzeko didaktikaren arloaren baitan proposatzen diren metodo eta programen multzoa da. Didaktika diferentzialean kontuan hartzen diren ikasleen arteko ezberdintasunak adimen, motibazio, ahalmen eta kulturazkoak izan daitezke. Aniztasun hori gainditzeko proposatu diren neurri tradizionalak artean ikasleen banakako hezkuntza eta ikasle-taldeen sailkapena eta bereizketa izan dira.

## Kanpo estekak

* Datuak: Q12256225
# Didderse

Didderse Alemaniako udalerria da. Saxonia Beherea estatuan dago, [[Gifhorn barrutia|Gifhorn]] barrutian. 2014an 1.299 biztanle zituen 7,41 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q504209
* Multimedia: Didderse / Q504209
# Domingos Mourão

Domingos Mourão Brasilgo udalerri bat da, Piauí estatuan kokatua. 4.075 biztanle ditu 846,844 km²ko eremuan.

## Ikus, gainera

* Piauí

## Kanpo estekak

* Datuak: Q1937344
* Multimedia: Domingos Mourão / Q1937344
# Domingo de Guzmán

Domingo de Guzmán (Caleruega, gaur egun Gaztela eta Leon, Espainia, 1170 – Bolonia, 1221eko abuztuaren 6a) edo San Domingo gaztelar elizgizona izan zen, domingotar predikarien ordenaren sortzailea. 1234an kanonizatu zuen Gregorio IX.ak. Jaieguna abuztuaren 8an ospatzen da (abuztuaren 4an 1970 arte).

## Bizitza

Heretikoak gerraren bidez ez, baina bakearen bidetik bihurtu nahi izan zituen federa. Horregatik Inozentzio III.aren aurka azaldu zen. Okzitaniako Tolosan Predikatzaileen Ordena (domingotarrak) sortu zuen 1215. urtean bera bezala predikari izan nahi zuten gazte talde batekin eta Honorio III.a aita santuaren onespenarekin.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Lizarraga, Joakin, Agustuaren 4.an Santo Domingo Guzman, Zenbait sanduen biziak asteaz datozinak, klasikoak.armiarma.eus
* Datuak: Q44091
* Multimedia: Saint Dominic / Q44091
# Domingos Martins (Espírito Santo)

Domingos Martins Brasilgo udalerri bat da, Espírito Santo estatuan kokatua. 31.847 biztanle ditu 1.228,353 km²ko eremuan.

## Ikus, gainera

* Espírito Santo

## Kanpo estekak

* Datuak: Q616475
* Multimedia: Domingos Martins / Q616475
# Domingo de Lussa

Domingo de Lussa (Iruñea, XVII. m.) Nafar eskultorea izan zen. Erretaulak egin zituen batez ere. Larunbe, Ardanatz, Subitza eta Iruñeko Santa Grazia komentuko erretaulak egin zituen, Nafarroan guztiak. Harenak dira, halaber, Berriobeiti, Muru Artederreta, Biurrun, Ziritza, Subitza eta Espartzako elizetako erretauletako irudiak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12256322
# Domingo Vélez de Vergara

Domingo Vélez de Vergara (Haro, 1632 baino lehen - 1644 eta gero) errioxar inprimatzailea izan zen, XVII. mendean Lizarran lan egin zuena. 1632an Carlos Labaienen alarguna ezkondu eta bere inprenta bereganatu zuen. Hamabi urtetan 2 liburu baino ez zituen argitaratu.
* Datuak: Q62006204
* Multimedia: Domingo Vélez de Vergara / Q62006204
# Domingo Zaldua

Domingo Zaldua Anabitarte (Donostia, 1903ko uztailaren 10a - Donostia, 1986ko ekainaren 17a) euskal herritar futbolaria izan zen.

## Biografia

Real Sociedadek 1923an fitxatu zuen eta hantxe egon zen 1930ean futbola utzi arte.
Espainiako futbol selekzio nazionalarekin bost partidutan izan zen internazional. Gainera, 1928ko Olinpiar Jokoetan aritu zuen.

## Taldeak

| Kluba | Herrialdea | Urteak |
| Real Sociedad | Gipuzkoa | 1923-1930 |

## Palmaresa

| Titulua | Kluba | Urtea |
| Gipuzkoako Txapelketa | Real Sociedad | 1925 |
| Gipuzkoako Txapelketa | Real Sociedad | 1927 |
| Gipuzkoako Txapelketa | Real Sociedad | 1929 |

## Erreferentziak

* ↑ rincondelforero.wordpress.com
* ↑ Auñamendi Entziklopedia
* ↑ www.sports-reference.com

## Kanpo estekak

* Datuak: Q12256324
# Domingo Villar

Domingo Villar Vázquez (Vigo, 1971ko martxoaren 6a - Ibidem, 2022ko maiatzaren 18a) galizieraz idazten zuen eleberri beltzaren idazlea izan zen. Bere eleberriak hizkuntza askotara eramanak izan dira, 15 hizkuntzatara baino gehiagotara.

## Leo Caldas inspektorea

Leo Caldas inspektorea berak asmatutako pertsonaia ezaguna da eta bere eleberri beltzen ezaugarria. Inspektorea gizon lakoniko, bakarti eta nekaezina da, erretzailea eta ardo zuriaren zalea. Harekin, beste gizon bat dago, Rafael Estévez, zaragozarra, bere lankidea, Galizian ondo integratu ez den pertsona. Haien arteko elkarrizketak oso aberatsak dira.

## Obra
### Eleberri beltzak

Hiru dira:
* Ollos de auga (Galaxia, 2006).
* A praia dos afogados (Literaria n.º 273, Galaxia, 2009).
* O último barco (Galaxia, 2019).

### Ipuin liburuak

* Algúns contos completos (2021). Vigo: Galaxia. Carlos Baonzaren irudiekin. ISBN 978-84-91-51-651-4.

## Zineman

2014an La playa de los ahogados, A praia dos afogados eleberrian oinarritutako filma egin zen. Zuzendaria Gerardo Herrero izan zen eta aktoreen artean Carmelo Gómez, Antonio Garrido, Carlos Blanco eta Marta Larralde zeuden. Irudiak Galiziako itsasertzearen leku desberdinetan egin ziren: A Guardan, Vigon, Panxónen...

## Sariak

Sari ugari jaso zituen sortzaileak:
* Novelpol saria bi aldiz
* Antón Losada Diéguez saria
* Sintagma saria
* Brigada 21 saria
* Frei Martín Sarmiento saria
* Galiziako Liburu-saltzaileen Federazioaren Urteko Liburua
* Erresuma Batuko Crime Thriller Awards
* Dagger International sarria
* Frantziako Le Point du Polar Européen saria
* Nobela Beltzeko Suediako Akademiaren Martin Beck sarian finalista izan zen
* 2022an, Vigo hiriak Vigoar Ospetsua izendatu zuen

## Erreferentziak

* ↑ https://www.actualidadliteratura.com/eu/Agur-Domingo-Villarrek-nobela-beltz-handi-bat-uzten-digu/
* 1 2 https://www.juanherranz.com/eu/3-mejores-libros-de-domingo-villar/
* ↑ https://www.txalaparta.eus/eu/liburuak/el-ultimo-barco
* ↑ https://www.sensacine.com/peliculas/pelicula-228823/trailer-19541778/
* ↑ https://www.kulturklik.euskadi.eus/ekitaldia/2020/06/18/domingo-villar-el-ultimo-barco-liburuaren-idazlearekin-topaketa-online-/z12-detalle/eu/

## Kanpo estekak

* Datuak: Q472065
* Multimedia: Domingo Villar / Q472065
# Domingo de Azcuénaga y Basavilbaso

Domingo de Azcuénaga y Basavilbaso Buenos Airesko merkataria, jurista eta poeta izan zen, Argentinako lehen alegialaritzat hartua.

## Biografia

Domingo de Azcuénaga Buenos Airesen jaio zen 1758ko irailaren 22an, Vicente de Azcuénaga merkatariaren eta Rosa de Basavilbaso y Urrubiaren semea. Bere anaia Miguel de Azcuénaga bezala, 1764an Espainiara bidali zuten eta Sevillan ikasi zuen, handik Limara zuzenbide ikasketak burutzera.
Buenos Airesen jardun zuen bere lanbidea, 1790ean Buenos Airesko Errege Auzitegiko dagokion erregistroan inskribatuz. Sociedad Literaria del Plata sortu zuen, bere garaiko olerkaririk emankorrenetako bat eta lehen alegialari argentinar gisa aitortua.
1801eko maiatzetik 1802ko urtarrilera hileroko alegia bat argitaratu zuen Telégrafo Mercantil-en, izaera ironiko, grotesko eta ziztakorrekoa. 1810eko Maiatzeko Iraultzan sartu zen bere anaia Migel bezala, Primera Juntako kide bihurtu zena. Garai hartatik, Crítica a la prensa argentina eta Sipe Sipeko guduko porrotaren ostean osatu zuen soneto bat nabarmentzen dira.
Clara Isabel Núñez y Chabarriarekin ezkondu zen 1790ean. Bere emaztea, Pedro Núñez y Alonso kabildoko idazkariaren eta Isabel de Chavarría y del Castilloren alaba, erregezale ezaguna zen eta bere baliabideez eta bere senarraren eta koinatuaren karguak ematen zion inpunitate erlatiboaz baliatuz, ezkutatu eta ehun ofizial eta soldadu espainiar baino gehiago Montevideora ihes egiten laguntzea lortu zuen, horietako asko preso erregezaleen Las Bruscas atxilotze zentrotik ihesi.
Ausardiaz gain, senarrak bezala, umore oso berezia zuen. Behin batean bere etxean festa "sekretu" bat antolatu zuen, eta bertan alboko etxe batean ezkutatuta zeuden politikari jazarriak bildu zituen. Alvearzaleak eta Rodriguezaleak, abertzaleak eta erregezaleak, portugaldarrak eta espainiarrak, Río de la Plata, Txile eta Peruko Probintzia Batuetako herritarrak bertaratu ziren, senidetasunaren etenaldi bat ziurrenik garai hartan bakarra.
Bere semeetako bat, Buenos Airesko Erregimentu Finkokoalfereza, José Benito de Azcuénaga, bere ama bezala alderdi erregezalean sartu zen eta Martín García uhartearen defentsa agindu zuen Guillermo Brownen indarrek erasoaldi arrakastatsuaren harira Martín Garcíaren guduan (1814).
Domingo de Azcuénaga Buenos Airesen hil zen 1821eko apirilaren 29an eta bere gorpuzkinak Santo Domingo tenpluko atrioan lurperatu zituzten.

## Bibliografia

   * Puig, Juan de la Cruz, Antología de poetas argentinos, Buenos Aires, 1810
   * Enrique Udaondo, Diccionario biográfico argentino, Institución Mitre, 1938.
   * Ricardo Piccirilli, Francisco L. Romay, Leoncio Gianello, Diccionario histórico argentino, 1953.
   * Vicente Osvaldo Cutolo, Nuevo diccionario biográfico argentino (1750-1930), Editorial Elche, 1968.
   * Yaben, Jacinto R., Biografías argentinas y sudamericanas, 1938', 1938

## Kanpo estekak

   * Domingo de Azcuénaga.
   * Historia de las relaciones exteriores argentinas.
* Datuak: Q5812946
# Dominic John Rebelo

Dominic John Rebelo (1978ko abuztuaren 14a) arkularia da. Kenya ordezkatu zuen 1996ko Udako Olinpiar Jokoetan eta 2000ko Udako Olinpiar Jokoetan.

## Erreferentziak

* ↑ Dominic Rebelo
* ↑ Dominic REBELO

## Kanpo estekak

* Datuak: Q5290564
# Dominic Klemme

Dominic Klemme (Lemgo, 1986ko urriaren 31) alemania txirrindulari ohia da.

## Palmaresa
### 2008

Regio-tourreko etapa bat

### 2009

2. Alemaniako txirrindulari Txapelketan

### 2010

3. Volta Limburg Classicean

### 2011

Le Samyn

## Kanpo estekak

* Datuak: Q636407
* Multimedia: Dominic Klemme / Q636407
# Dominic Monaghan

Dominic Bernard Patrick Luke Monaghan (Berlin, Alemania, 1976ko abenduaren 8a - ) aktore ingelesa da. J.R.R. Tolkien britainiarraren Eraztunen jauna eleberriko film adaptazioan, Merry pertsonaiari eman zion bizitza.

## Biografia

Dominic Monaghan, Berlinen jaio eta bizi izan zen hamabi urterekin Manchester, Ingalaterrara joan zen arte. Bertan aktore bezala lanean hasi zen telesail batean baina Eraztunen jauna filmeko, Merry hobbitaren paperari zor dio ospea. Ondoren Lost telesail famatuan protagonista bezala aritu da lanean.

## Filmagintza
### Zinema

| Urtea | Filma | Pertsonaia | Oharrak |
| 1997 | Hostile Waters | Sasha | Telebistarako filma |
| 2001 | Eraztunen Jauna: Eraztunaren Elkartea | Meriadoc Brandybuck | |
| 2002 | Eraztunen Jauna: Bi dorreak | Meriadoc Brandybuck | |
| 2003 | Eraztunen Jauna: Erregearen Itzulera | Meriadoc Brandybuck | Screen Actors Guild Award irabazle |
| 2003 | An Insomniac's Nightmare | Jack | |
| 2004 | Spivs | Goat | |
| 2004 | The Purifiers | Sol | |
| 2005 | Ringers: Lord of the Fans | Narratzailea | |
| 2005 | Shooting Livien | Owen Scott | |
| 2008 | I Sell The Dead | Arthur Blake | |
| 2009 | X-Men Origins: Wolverine | Chris Bradley / Bolt | |
| 2010 | Gloria | Caleb Reese | |
| 2011 | Pet | Seth | produkzioan |

### Telebista

| Urtea | Filma | Pertsonaia | Oharrak |
| 1996–1998 | Hetty Wainthropp Investigates | Geoffrey Shawcross | Pertsonaia nagusia |
| 2000 | This is Personal: The Hunt for the Yorkshire Ripper | Jimmy Furey | |
| 2000 | Monsignor Renard | Etienne Pierre Rollinger | |
| 2004–2008; 2010 | Lost | Charlie Pace | Pertsonaia nagusia 2004 - 2007 Tarteka azaldu zen 2008tik 2010ra |
| 2008 | MADtv | Bere burua | |
| 2008 | CQC | Bere burua | Argentinako CQC saioan |
| 2009 | Chuck | Tyler Martin | Atal 1 |
| 2009–2010 | FlashForward | Simon Campos Doktorea | Pertsonaia nagusia |

## Kanpo loturak

* Dominic Monaghani elkarrizketa
* Datuak: Q152165
* Multimedia: Dominic Monaghan / Q152165
# Dominic Ressel

Dominic Ressel (Kiel, Schleswig-Holstein (Alemania), 1993ko urriaren 5a) judo borrokalari alemaniarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), Alemania ordezkatuz, brontzezko domina lortu zuen talde mistoko kategorian (Israelgo taldearekin elkarbanatuz), Frantziako taldearen (urrezkoa) eta Japoniakoaren (zilarrezkoa) atzetik. Honako hauek osatzen zuten Alemaniako taldea: Johannes Frey, Karl-Richard Frey, Jasmin Grabowski, Katharina Menz, Dominic Ressel, Giovanna Scoccimarro, Sebastian Seidl, Theresa Stoll, Martyna Trajdos, Eduard Trippel, Anna-Maria Wagner eta Igor Wandtke-k.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Mistoa taldeka, |

## Erreferentziak

* ↑ «Dominic Ressel» JudoInside.com-en 2021-11-02an begiratua (Ingelesez)
* ↑ «Dominic Ressel» olympedia.org 2021-11-02an begiratua(Ingelesez)
* ↑ «Dominic Ressel» Olympics.com 2021-11-02an begiratua (Gaztelaniaz)
* ↑ «Judoa, mistoa taldeka, emaitzak 2020» olympedia.org (Ingelesez)

## Kanpo estekak

* Datuak: Q29525417
# Domingotarren kalostra (Angelu)

Domingotarren kalostra Lapurdiko Angelu udalerrian dauden Erdi Aroko kalostra baten hondakinak dira.
1928an Monumentu Historiko izendatu zuten.

## Historia

Berez, Ekialdeko Pirinioak departamentuko Collioure udalerrian zegoen Domingotarren komentuko zatia da, 1927an erosia eta Angelura lekualdatua izan zen.

## Ikus gainera

* Lapurdiko monumentu historikoak

## Kanpo estekak

* Datuak: Q31188997
# Dominic Behan

Dominic Behan, irlandera Doiminic Ó Beacháin (1928ko urriaren 22a, Dublin – 1989ko abuztuaren 3a, Glasgow) irlandar musikagile, idazle, eleberrigile eta antzerkigile bat izan zen. Irlandar errepublikar abesti matxino ezagun ugari konposatu zituen, tartean The Auld Triangle, The Patriot Game, McAlpine's Fusiliers eta Come Out Ye Black and Tans.
Dublingo irlandar errepublikar familia nabarmen batean jaio eta hazi izan zen. Bere aita, Stephen Behan, Irlandar Independentzia Gerran IRAko kide izan zen, Kathleen ama, istorio eta kontakizunen bildumagilea zenez, haurrak literatur bida eta hitzaldietara eraman ohi zituen, Peadar Kearney osaba aldiz, Irlandako Errepublikako Amhrán na bhFiann ereserkia ofizialaren egilea izan zen, eta azkenik, Brendan Behan anaia, idazle eta antzerkigile ospetsua izan zuen.

## Abestiak

* "Arkle"
* "The Auld Triangle"
* "Avondale"
* "Come Out Ye Black and Tans"
* "Connolly Will Be There"
* "Liverpool Lou"
* "McAlpine's Fusiliers"
* "The Merry Ploughboy"
* "The Patriot Game"
* "Take It Down from the Mast"
* "Paddy on the Road"
* "Our Last Hope"

## Idazlanak
### Antzerkilanak

* Posterity Be Damned (1959)
* The Folk Singer (1969)

### Liburuak

* Teems of Times (1961)
* Tell Dublin I Miss Her (1961)
* My Brother Brendan (1965)
* Ireland Sings! (1966)
* The Singing Irish (1969)
* The Life and Times of Spike Milligan (1987)
* The Public World of Parable Jones (1988)
* The Catacombs (1989)

### Olerkiak

* Ireland Mother Ireland (1969)
* Tell Dublin I Miss Her (1998)
* Datuak: Q1237551